Správa zo zahraničnej pracovnej cesty do Ruskej federácie
1.Účastník ZPC:
RNDr.Stanislav Dubnička,DrSc.
Fyzikálny ústav SAV, Dúbravská cesta 9, 845 11 Bratislava
tel.: 59410 504 fax: 5477 6085
vedúci Odd. teoretickej fyziky
Splnomocnený zástupca vlády SR v SÚJV Dubna
znalosť jazykov - anglicky, nemecky, rusky
2.Zahraničná pracovná cesta:
Ruská federácia, 21.-28.3.2012
Spojený ústav jadrových výskumov
141 980 Dubna, Mosk. oblast’
tel: ++7095 200-22-83
fax: ++7095 975 2381
Účasť na zasadnutí:
Pracovnej skupiny pre finančné otázky pri predsedovi Výboru vládnych splnomocnencov,
Finančného výboru SÚJV v Dubne
Výboru vládnych splnomocnencov 18 členských štátov
cestovné a pobytové náklady hradilo MŠVVaŠ SR
ubytovanie hradil SÚJV v Dubne
3.Rámcový program pobytu:
Odlet z Viedne 21.3.2012 o 11.50 Aeroflotom do Moskvy,
22.-27.3.2012 SÚJV v Dubne,
Odlet z Moskvy 28.3.2012 o 16.25 Aeroflotom do Viedne.
4.Stručný priebeh rokovaní:
Dňa 22.3.2012 som sa zúčastnil zasadnutia Pracovnej skupiny pri predsedovi Výboru vládnych splnomocnencov 18 členských krajín pre finančné otázky, na ktorom sa prejednával hlavne nasledovný bod:
- diskutovala sa nová metóda výpočtu príspevkov členských krajín do SÚJV, ktorá by bola citlivá na ekonomickú situáciu krajiny a súčasne aj na zainteresovanosť krajiny na spolupráci s SÚJV.
Dohodlo sa, že na vedecký výskum sa bude prispievať sumou, ktorá sa vypočíta berúc do úvahy koeficient zainteresovanosti členského štátu a príspevok na využívanie bázových zariadení sa bude vypočítavať podľa koeficientov úmernych koeficientom OSN.
Náklady na infraštruktúru sa budú zatiaľ vypočítavať podľa doterajšej metodiky, aby sa príliš nenarušil celkový plánovaný rozpočet ústavu na nasledujúce roky.
S ohľadom na zaplánované príspevky viacerých štátov na rok 2013, dohodlo sa, že rozpracovaná metodika sa použije na výpočet príspevkov od roku 2014.
V dňoch 23.-24.3.2012 som sa zúčastnil zasadnutia Finančného výboru SÚJV v Dubne, ktorý:
-požiadal auditorskú firmu "MS-Audit" previesť audit finančnej činnosti SÚJV za rok 2012
-odporučil Vedeniu SÚJV a Pracovnej skupine pripraviť konečnú podobu novej metódy výpočtu príspevkov členských štátov do SÚJV
-s ohľadom na nezaplatenie príspevkov Kórejskej národno-demokratickej republike a Uzbeckej republike odporučil Výboru vládnych splnomocnencov pozastaviť hlasovacie právo na nasledujúce 2 roky.
Nasledujúce zasadnutie Finančného výboru sa koná v dňoch 20.-21.11.2012.
V dňoch 26.-27.3.2012 som sa zúčastnil zasadnutia Výboru vládnych splnomocnencov v SÚJV Dubna.
Témou zasadnutia bola prezentácia dosiahnutých výsledkov výskumu a budovania nových bázových zariadení Spojeného ústavu jadrových výskumov NUCLOTRON-M/NICA, cyklotrónového komplexu DRIBS-III, reaktora IBR-2M a IREN-1.
Výbor poveril Direkciu SÚJV, aby sa obrátila na vsšetkých vládnych splnomocnencov s prosbou do 1.6.2012 vyjadriť sa k vypracovanej novej metóde výpočtu príspevkov členských krajín.
V súlade s bodom 6 čast 7 štatútu ústavu pozastavil hlasovacie právo Kórejskej národno-demokratickej republike a Uzbeckej republike na 2 roky.
Potvrdil vicedirektorov, hlavného tajomníka ústavu a tiež hlavného inžiniera vo funkciách na ďalšie 5-ročné obdobie.
Nasledujúce zasadnutie Výboru vládnych splnomocnencov sa koná 23.-24.11.2012.
5.Odporúčané závery:
Dohliadnuť, aby 56 zainteresovaných expertov SR a aktívne spolupracujúcich s SÚJV, skutočne získalo prístup k vedeckým a iným informáciám cez počítačovú techniku na domácom pracovisku.
Do 1.6.2012 prediskutovať novú metodiku výpočtu príspevkov členských krajín do rozpočtu SÚJV vo Výbore pre spoluprácu SR s SÚJV a tlmočiť výsledok Direkcii ústavu.
6.Prehľad prinesenej dokumentácie a miesto uloženia:
Protokol zasadnutia Pracovnej skupiny pri predsedovi Výboru vládnych splnomocnencov pre finančné otázky
Protokol zasadnutia Finančného výboru SÚJV
Protokol zasadnutia Výboru vládnych splnomocnencov členských krajín SÚJV
Materiály sú uložené u vládneho splnomocnenca.
7. Osobitne vyhodnotený očakávaný prínos ZPC:
Prenos vedeckých a iných informácií z SÚJV do členských krajín cez počitačovú techniku.
Spravodlivejšia metodika výpočtu príspevkov členských krajín do SÚJV.
8.Spôsob zverejnenia výsledkov ZPC:
Výsledky ZPC budú zverejnené MŠVVaŠ SR na internete.
Rovnako budú zverejnené zainteresovanej vedeckej komunite cez členov Výboru pre spoluprácu s SÚJV.
Súhlasím so zverejnením správy na internete.
Správu vypracoval:
RNDr.Stanislav Dubnička, DrSc.
Splnomocnený zástupca vlády SR v SÚJV Dubna
Dátum: 29.3.2012
Správu schválil: